**Anexa nr. 12 la Procedura**

**Cerințe specifice de autorizare pentru activitatea de colectare, tratare, reciclare / valorificare a deșeurilor industriale reclicabile.**

**GRUPE de deşeuri industriale reciclabile**

Deşeuri metalice feroase;

Deşeuri metalice neferoase;

Acumulatori auto uzati;

Deşeuri de hârtie-carton;

Deşeuri de sticlă (spărturi de sticlă);

Deşeuri de mase plastice;

Deşeuri de cauciuc (anvelope uzate, camere de aer şi articole din cauciuc uzate);

Deşeuri textile.

**DEFINIREA termenilor specifici**

Deşeu - orice substanţă sau orice produs din categoriile prevăzute mai sus, pe care deţinătorul nu îl mai utilizează sau pe care are intenţia ori obligaţia să nu îl mai utilizeze.

Colectare - strângerea, sortarea şi/sau regruparea (depozitarea temporară) a deşeurilor în vederea transportării lor spre valorificare.

Valorificare – orice operatiune care are drept rezultat principal faptul ca deseurile servesc unui scop util prin inlocuirea altor material care ar fi fost utilizate intr-un anumit scop sau faptul ca deseurile sunt pregatite pentru a putea servi scopului respective in intreprinderi ori in economie in general, respective orice operaţiune de dezmembrare, sortare, reciclare, tăiere, mărunţire, presare, balotare, topire-turnare, pretratare, amestec sau altă operaţiune care determină schimbarea naturii sau a compoziţiei, efectuată asupra unui deşeu industrial prin procedee industriale, în vederea reutilizării.

Deţinător - persoană fizică sau juridică ce deţine la un moment dat, sub orice formă, deşeuri industriale reciclabile.

Gestionare - colectarea, transportul, valorificarea şi eliminarea deşeurilor, inclusiv supravegherea zonelor de depozitare după închiderea acestora.

Reciclare – orice operațiune de valorificare prin care deșeurile sunt transformate în produse, material sau substanțe pentru a-și îndeplini funcția inițială ori pentru alte scopuri, respectiv operaţiunea de reprelucrare într-un proces de producţie a deşeurilor industriale pentru a fi reutilizate în scopul iniţial sau pentru alte scopuri. Aceasta include retratarea materialelor organice, dar nu include valorificarea energetică și conversia în vederea folosirii materialelor drept combustibil sau pentru operațiuni de umplere.

Deșeuri metalice feroase – deșeurile și resturile de fontă și oțel nealiate și aliate, oțeluri inoxidabile, șină uzată, zguri, coji, tunder, cenuși și reziduuri care conțin fier sau compuși ai acestuia, provenite din activități de productie, întreținere și reparații, din casări și dezafectări, din epave și nave scoase din uz, din obiecte casnice uzate și altele similare.

Deșeuri metalice neferoase - deșeurile și resturile de/din metale neferoase comune, aliajele și/sau compușii metalici ai acestora (cenuși, reziduuri, zguri, drojdii, șlamuri, metalo-ceramice).

Deșeuri de hârtii-cartoane - resturile tehnologice de hârtii, cartoane, mucavale, rezultate din activitățile de confecții de papetărie și ambalaje, imprimare, finisare etc., care nu pot fi folosite ca atare, precum și produsele din hârtii, cartoane, mucavale, folosite sau scoase din uz, provenite de la agenți economici și de la populație.

Deșeuri de sticlă - deșeurile de sticlă sub formă de cioburi, provenite de la producătorii de sticlărie de menaj-ambalaj, geamuri etc. și din produse din sticlă folosite sau scoase din uz, provenite de la agenți economici și de la populație.

Deșeuri de mase plastice - deșeurile tehnologice provenite din industria de mase plastice și produsele din mase plastice din polietilenă de înaltă și joasă densitate, polipropilenă, P.V.C., polistiren, tehnopolimeri etc., folosite sau scoase din uz, provenite de la agenți economici și de la populație.

Deșeuri de cauciuc - deșeurile tehnologice provenite de la fabricarea anvelopelor, camerelor de aer, a articolelor tehnice din cauciuc etc., precum și produsele din cauciuc folosite sau scoase din uz, provenite de la agenți economici și de la populație.

Deșeuri textile - resturile tehnologice de fibre, fire, țesături, tricoturi, confecții și nețesute, rezultate din procesele tehnologice de filare, țesere, tricotare, confecționare, finisare etc., precum și produsele țesute, tricotate, confecționate, nețesute, folosite sau scoase din uz, provenite de la agenți economici și de la populație, din orice materie primă textilă.

Autorizaţia de colectare, tratare, reciclare / valorificare - atestă capacitatea agenţilor economici de a realiza aceste operațiuni, pentru fiecare grupă de deşeuri industriale reciclabile prevăzută mai sus.

Agenţii economici autorizaţi să desfăşoare activităţi de colectare, tratare, reciclare / valorificare a deşeurilor industriale reciclabile pot realiza astfel de operaţiuni şi la sediul deţinătorilor de deşeuri, cu respectarea normelor de protecţie a mediului şi a sănătăţii populaţiei.

Autoritatea teritorială competentă pentru protecția mediului monitorizează agenţii economici autorizaţi să desfăşoare activităţi de colectare, tratare, reciclare / valorificare a deşeurilor industriale reciclabile, scop în care aceştia sunt obligaţi să îi furnizeze anual, până la data de 25 a lunii ianuarie din anul următor, informaţiile prevăzute în tabelele de raportare.

Deţinătorul va preda deşeurile industriale reciclabile agenţilor economici specializaţi, autorizaţi pentru colectare, tratare, reciclare / valorificare, prin act de transmitere a proprietăţii încheiat în condiţiile legii, pe baza documentelor de provenienţă.

Deţinătorul va anexa la documentele de însoţire a mărfii şi documentul de provenienţă a deşeului, prin care se face dovada că el a rezultat din activitatea proprie a agentului economic, şi anume: prin procesul de producţie, prin activitatea de întreţinere şi reparaţii, din dezmembrări de utilaje şi subansambluri, dezmembrări de piese de schimb, casări de mijloace fixe, obiecte de inventar, ambalaje etc.

Prin documente de provenienţă, se înţelege:

a) fişa de magazie a gestiunii de deşeuri, semnată şi ştampilată de directorul agentului economic - pentru deşeurile rezultate din procesele de producţie, din activitatea de întreţinere şi reparaţii, din dezmembrări de piese şi subansambluri, dezmembrări de piese de schimb, casări de obiecte de inventar, ambalaje etc.;

b) procesul-verbal de scoatere din funcţiune a mijloacelor fixe, semnat şi ştampilat de directorul agentului economic;

c) procesul-verbal de declasare a unor bunuri materiale, semnat şi ştampilat de directorul agentului economic.

Agenţii economici specializaţi, autorizaţi pentru valorificarea deşeurilor industriale reciclabile, sunt obligaţi să solicite deţinătorilor, la cumpărare, documentele de provenienţă menţionate mai sus.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor metalice feroase.**

a) platformă betonată - minimum 5.000 m2 , dar nu mai puţin de 1.000 m2 /punct de lucru, în proprietate, concesiune pe minimum 20 de ani sau în folosinţă pe o perioadă de minimum 3 ani şi pe bază de documente autentificate. Proprietatea sau concesiunea pe minimum 20 de ani asupra spaţiilor devine condiţie obligatorie de autorizare la data intrării în vigoare a prezentului ordin;

b) cântar de minimum 10 tone la fiecare punct de lucru - în proprietate;

c) utilaj de încărcare-descărcare adecvat la fiecare punct de lucru - în proprietate;

d) aparate de debitare manuală (termice) - minimum 15 bucăţi sau instalaţie de debitare mecanizată (foarfece) în proprietate;

e) presă de balotat tablă de minimum 65 tf - în proprietate;

f) aparatură de control al calităţii pentru determinarea compoziţiei chimice şi a radioactivităţii - în proprietate - condiţie obligatorie la prima prelungire a autorizaţiei de valorificare;

g) racord sau acces la calea ferată ori acces portuar/ docuri, după caz - în proprietate sau în folosinţă;

h) mijloc pentru transportul mărfii de minimum 5 tone - în proprietate;

i) personal angajat cu contract individual de muncă pe perioadă nedeterminată - minimum 20 de salariaţi, din care 2 salariaţi cu pregătire tehnică de specialitate (maistru, tehnician sau inginer).

NOTĂ: Agenţii economici care au în dotare instalaţii "schredder" sunt exceptaţi de la prevederile

privind presa de balotat table de minim 65 tf.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor metalice neferoase**

**A. Valorificare prin procedee pirometalurgice (topire - turnare-rafinare) şi/sau prin procedee hidrometalurgice**

Condiţii minime:

a) notă de prezentare din care să rezulte profilul de activitate, capacitatea şi structura de producţie, fluxul tehnologic;

b) hală de producţie (din zidărie sau metalică) - în proprietate, concesiune pe minimum 20 de ani sau în folosinţă pe o perioadă de minimum 3 ani şi pe bază de documente autentificate. Proprietatea sau concesiunea pe minimum 20 de ani asupra spaţiilor devine condiţie obligatorie de autorizare de la data intrarii în vigoare a prezentului ordin;

c) agregat de turnare sau linie tehnologică pentru prelucrare hidrometalurgică - în proprietate;

d) instalaţii pentru turnare: lingotiere, cochilii metalice, forme, modele, staţie de preparat amestec de formare, instalaţii de formare, instalaţii de curăţare, tăiere, polizare, după natura profilului turnătoriei - în proprietate;

e) laborator dotat cu instalaţii de determinare rapidă a compoziţiei chimice şi a altor caracteristici fizico-mecanice impuse produsului finit - în proprietate;

f) instalaţii de ridicat aferente turnătoriei - în proprietate;

g) mijloace de transport adecvate - în proprietate;

h) platforme betonate acoperite pentru depozitarea zgurilor şi cenuşilor;

i) instalaţii pentru neutralizarea apelor uzate şi a substanţelor toxice rezultate din procesul de producţie - în proprietate;

j) cântar - în proprietate;

k) personal angajat cu contract individual de muncă pe perioadă nedeterminată - minimum 9 salariaţi, din care unul cu studii superioare de specialitate;

**B. Valorificare prin dezmembrare, sortare, tăiere, balotare etc.**

Condiţii minime pentru fiecare punct de lucru:

a) platformă betonată în suprafaţă minimă de 5.000 m2 - în proprietate;

b) spaţii de depozitare închise (hale) în suprafaţă minimă de 1.500 m2 - în proprietate;

c) cântar de minimum 500 kg -în proprietate;

d) utilaj de încărcare-descărcare - în proprietate;

e) utilaje de valorificare specifice (presă de balotat de minimum 65 tf, maşină de despicat cablu, maşină de extras inimi de oţel, foarfece aligator, granulator, sortator magnetic, schredder etc., după caz) - în proprietate;

f) mijloc pentru transportul mărfii - în proprietate;

g) aparatură de control al calităţii pentru determinarea compoziţiei chimice şi a radioactivităţii - în proprietate - condiţie obligatorie la prima prelungire a autorizaţiei de valorificare,

h) personal încadrat cu contract individual de muncă pe perioadă nedeterminată - minimum 30 de salariaţi.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor de hârtii-cartoane**

Condiţii minime pentru fiecare punct de lucru:

a) platformă betonată - minimum 300 m2 - în proprietate, în concesiune pe minimum 20 de ani sau în folosinţă pe o perioadă de minimum 3 ani şi pe bază de documente autentificate;

b) spaţii închise - minimum 200 m2 - în proprietate sau în folosinţă pe o perioadă de minimum 3 ani şi pe bază de documente autentificate;

c) cântar - în proprietate;

d) utilaj de încărcare-descărcare - în proprietate;

e) presă de balotat - în proprietate;

f) personal angajat cu contract individual de muncă pe perioadă nedeterminată - minimum 5 salariaţi.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor de sticlă**

Condiţii minime pentru fiecare punct de lucru:

a) platformă betonată - minimum 100 m2 - în proprietate sau în folosinţă pe o perioadă de minimum 3 ani şi pe bază de documente autentificate;

b) containere - în proprietate;

c) cântar - în proprietate;

d) utilaj de încărcare-descărcare adecvat - în proprietate;

 e) personal angajat cu contract individual de muncă pe perioadă nedeterminată - minimum 2 **salariaţi.**

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor de mase plastice**

Condiţii minime pentru fiecare punct de lucru:

a) platformă betonată - minimum 500 m2 - în proprietate sau în folosinţă pe o perioadă de minimum 3 ani şi pe bază de documente autentificate;

b) spaţii închise - minimum 400 m2 - în proprietate sau în folosinţă pe o perioadă de minimum 3 ani şi pe bază de documente autentificate;

c) cântar - în proprietate;

d) utilaj de încărcare-descărcare - în proprietate;

e) echipament pentru compactare sau mărunţire - în proprietate;

f) personal angajat cu contract individual de muncă pe perioadă nedeterminată - minimum 3 salariaţi.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare** / **valorificare a deşeurilor de cauciuc**

Condiţii minime pentru fiecare punct de lucru:

a) platformă betonată - minimum 1.000 m2 - în proprietate sau în folosinţă pe o perioadă de minimum 3 ani şi pe bază de documente autentificate;

b) cântar - în proprietate;

c) personal angajat cu contract individual de muncă pe perioadă nedeterminată - minimum 3 salariaţi.

Societăţile comerciale care realizează operaţiuni de valorificare termoenergetică, reşapare, mărunţire etc. sunt obligate să obţină autorizaţie de mediu. Societăţile comerciale au obligaţia să prezinte pe lângă condiţiile prevăzute mai sus şi o notă din care să rezulte profilul de activitate, capacitatea şi structura de producţie, fluxul tehnologic.

**CONDIŢII MINIME pentru autorizarea agenţilor economici care desfăşoară activităţi de colectare, tratare, reciclare / valorificare a deşeurilor textile**

Condiţii minime pentru fiecare punct de lucru:

a) spaţii închise - minimum 100 m2 - în proprietate sau în folosinţă pe o perioadă de minimum 3 ani şi pe bază de documente autentificate;

b) cântar - în proprietate;

c) utilaj de încărcare-descărcare - în proprietate;

d) presă de balotat sau alte instalaţii de prelucrare - în proprietate;

e) personal angajat cu contract individual de muncă pe perioadă nedeterminată - minimum 5 salariaţi.

**Cerințe de acordare a autorizaţiilor de colectare a deşeurilor industriale reciclabile de la persoane fizice**

Autorizaţia de colectare a deşeurilor industriale reciclabile de la persoane fizice, se acordă pe fiecare grupă de deşeuri, agenţilor economici care îndeplinesc următoarele condiţii minime:

- deţin avizul Primăriei din localitatea în care îşi desfăşoară activitatea;

- au în obiectul de activitate recuperarea deşeurilor şi resturilor reciclabile (metalice şi nemetalice);

- punctele de colectare sunt declarate la oficiul registrului comerţului;

- deţin în proprietate sau în folosinţă (închiriere, concesiune etc.) spaţiul corespunzător desfăşurării activităţii;

- deţin în proprietate mijloace de cântărire verificate din punct de vedere metrologic;

Agenţii economici care colectează deşeuri industriale reciclabile de la persoane fizice sunt obligaţi să ţină evidenţa lor, să raporteze şi să furnizeze informaţii la cererea persoanelor cu drept de control, iar nerespectarea acestora duce la:

a) aplicarea sancţiunilor prevăzute de legislația de mediu;

b) suspendarea autorizaţiei de colectare a deşeurilor industriale reciclabile de la persoane fizice pentru repetarea abaterii.

**Cerințe de raportare anuală către autoritatea teritorială pentru protecția mediului**

**Raportare anuală cu date cumulate de la începutul anului.**

Agentul economic………………..

Localitatea……………………….

Str……………nr………………..

Autorizaţia nr…………………….

Tabel nr. 1: Deşeuri reciclabile colectate.

|  |  |  |  |  |
| --- | --- | --- | --- | --- |
| Nr.crt. | Tipul de deşeu reciclabil | U.M. | Cantitate colectată | Cantitate livrată |
| 1 | Deşeuri metalice feroase- total, din care : | tone |  |  |
|  | -fontă | tone |  |  |
|  | -fier vechi | tone |  |  |
|  | -inox | tone |  |  |
| 2 | Acumulatori auto uzaţi | tone |  |  |
| 3 | Deşeuri de hârtii-cartoane | tone |  |  |
| 4 | Deşeuri de sticlă | tone |  |  |
| 5 | Deşeuri de mase plastice | tone |  |  |
| 6 | Deşeuri de cauciuc | tone |  |  |
| 7 | Deşeuri textile | tone |  |  |

Semnătura autorizată

………………………………….

(semnătura şi ştampila)

 **Raportare anuală cu date cumulate de la începutul anului**

Societatea Comercială………………..

Localitatea……………………….

Str……………nr………………..

Autorizaţia nr…………………….

Tabel nr. 2,

Capitolul I :Producţia realizată.

|  |  |  |  |  |
| --- | --- | --- | --- | --- |
| Deşeul industrial reciclabil | U.M. | Cantităţile preluate | Cantităţile | livrate |
| Total | Din care, la export |
| Deşeuri metalice feroase- total, din care: | tone |  |  |  |
| Fonta | tone |  |  |  |
| Fier vechi nealiat | tone |  |  |  |
| Inox | tone |  |  |  |
| Şină uzată  | tone |  |  |  |
| Altele | tone |  |  |  |
| Deşeuri metalice neferoase- total, din care: | tone |  |  |  |
| aluminiu şi aliaje | tone |  |  |  |
| alamă | tone |  |  |  |
| bronz | tone |  |  |  |
| cupru şi aliaje | tone |  |  |  |
| zinc şi aliaje | tone |  |  |  |
| plumb şi aliaje | tone |  |  |  |
| acumulatori uzaţi | tone |  |  |  |
| Alte deşeuri neferoase(cenuşi, reziduuri, zguri,drojdii,şlamuri, metalo-ceramice) | tone |  |  |  |
| Deşeuri de hârtii-cartoane | tone |  |  |  |
| Deşeuri de sticlă | tone |  |  |  |
| Deşeuri de mase plastice | tone |  |  |  |
| Deşeuri de cauciuc | tone |  |  |  |
| Deşeuri textile | tone |  |  |  |

 Capitolul II : Dotări existente la data raportării

|  |  |  |
| --- | --- | --- |
|  Dotări | U.M. |  Cantitatea |
| Platforme betonate | m2 |  |
| Spaţii închise | m2 |  |
| Cântare | bucăţi |  |
| Utilaje de încărcare - descărcare | bucăţi |  |
| Aparate de debitare manual(termice) | bucăţi |  |
| Instalaţii de debitare mecanizată(foarfece) | bucăţi |  |
| Prese de balotat tablă | bucăţi |  |
| Schredder | bucăţi |  |
| Mijloace de transport marfă | bucăţi |  |
| Presă de balotat hârtii-cartoane | bucăţi |  |
| Containere | bucăţi |  |
| Instalaţii de compactat mase plastice | bucăţi |  |
| Instalaţii de mărunţit mase plastice | bucăţi |  |
| Presă de balotat deşeuri textile | bucăţi |  |
| Agregate de turnare sau linii tehnologice pentru |  |  |
| Prelucrări hidrometalurgice | bucăţi |  |
| Instalaţii şi componente pentru turnare (lingotiere,cochilii metalice, forme, modele, instalaţii de formare, instalaţii de curăţare, tăiere, polizare,etc) | bucăţi |  |
| Spectrometru | bucăţi |  |
| Altele |  |  |

Capitolul III: Personal angajat la data raportării

|  |  |  |
| --- | --- | --- |
|  Încadrarea | U.M. | Salariaţi |
| Total, din care: | număr |  |
| -muncitori calificaţi | număr |  |
| -maiştri | număr |  |
| -tehnicieni | număr |  |
| -ingineri | număr |  |
| -economişti | număr |  |
| -alte încadrări | număr |  |

Semnătura autorizată,

………………………………….

(ştampila societăţii comerciale)